smcproject/ml-wiki-sentences huggingface dataset:
ഗാനങ്ങൾ ഓ സൈനബ : കെ.ജെ. യേശുദാസ് , കെ.എസ്. ചിത്ര ഇഷടം ഇഷ്ടം : കെ.എസ്. ചിത്ര ഇഷടം ഇഷ്ടം : എം.ജി. ശ്രീകുമാർ യമുനയും സരയുവും : ജി. വേണുഗോപാൽ യമുനയും സരയുവും : ബിന്നി കൃഷ്ണകുമാർ മുത്തേ നിന്നെ കണ്ടിട്ടെന്റെ : മധു ബാലകൃഷ്ണൻ , സുജാത മോഹൻ അണിയറ പ്രവർത്തകർ ഛായാഗ്രഹണം: വേണുഗോപാൽ ചിത്രസം‌യോജനം: എൽ. ഭൂമിനാഥൻ നൃത്തം: ശാന്തി സംഘട്ടനം: മലേഷ്യ ഭാസ്കർ , മാഫിയ ശശി ചമയം: സലീം കടയ്ക്കൽ , ദുരൈ വസ്ത്രാലങ്കാരം: ഇന്ദ്രൻസ് , ദുരൈ ലാബ്: പ്രസാദ് കളർ ലാബ് എഫക്റ്റ്സ്: മുരുകേഷ് , വിജയ് രത്നം ശബ്ദ മിശ്രണം: എൻ. ഹരികുമാർ യൂണിറ്റ്: ജൂബിലി സിനി യൂണിറ്റ് പ്രൊഡക്ഷൻ കണ്ട്രോളർ: രാജു നെല്ലിമൂട് പി.ആർ.ഒ.: ശാന്തിവിള ദിനേശ് , വാഴൂർ ജോസ് പുറത്തേക്കുള്ള കണ്ണികൾ അമൃതം ഇന്റർനെറ്റ് മൂവി ഡാറ്റാബേസിൽ അമൃതം – മലയാളസംഗീതം.
അമൃതം (വിവക്ഷകൾ)
അമൃതം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അമൃതം അമൃതം ഗോപിനാഥ് - മലയാള ചലച്ചിത്രനടി, നൃത്തസംവിധായിക അമൃതം (ചലച്ചിത്രം) - 2004-ൽ പുറത്തിറങ്ങിയ മലയാളചലച്ചിത്രം.
അമൃത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അമൃതം ഗോപിനാഥ്
മലയാളചലച്ചിത്രനടിയും നൃത്തസംവിധായികയുമാണ് അമൃതം ഗോപിനാഥ് (ജനനം:1946).
പത്താം വയസിൽ നാടകങ്ങളിലും മറ്റും അഭിനയിച്ചു തുടങ്ങിയ ഇവർ അമ്പതോളം ചലച്ചിത്രങ്ങളിൽ വേഷമിട്ടു.
റാംജിറാവ് സ്പീക്കിങ്ങ് എന്ന ചിത്രത്തിൽ ഗോപാലകൃഷ്ണനോട് ( മുകേഷ് ) 'കമ്പിളിപ്പുതപ്പ്' വാങ്ങണമെന്നു പറയുന്ന മേട്രൻ ചേച്ചിയെ അവതരിപ്പിച്ചത് അമൃതം ആയിരുന്നു.
1946-ൽ ആലപ്പുഴ ജില്ലയിലെ പള്ളിപ്പാട് അരവികുളങ്ങര വീട്ടിൽ കൃഷ്ണപിള്ളയുടെയും നാണിക്കുട്ടിയമ്മയുടെയും മകളായി ജനനം.
നർത്തകനായ ഷാഡോ ഗോപിനാഥിനെ വിവാഹം കഴിച്ചു.
നാലു കുട്ടികൾ.
നൃത്തവും അഭിനയവും
കുട്ടിക്കാലത്തുതന്നെ നൃത്തരംഗത്തേക്കു കടന്നുവന്ന അമൃതം മണിപ്പൂരി നൃത്തവും കഥക്കും പഠിച്ചിരുന്നു.
തിരുവിതാംകൂർ രാജസഭയിൽ നൃത്തം അവതരിപ്പിച്ചിട്ടുണ്ട്.
അന്ന് ചിത്തിര തിരുന്നാൾ മഹാരാജാവ് അമൃതത്തെ അഭിനന്ദിക്കുകയും ചെയ്തിരുന്നു.
1959-ൽ ഗായകൻ യേശുദാസിന്റെ പിതാവ് അഗസ്റ്റിൻ ജോസഫിന്റെ നാടകത്തിലാണ് ആദ്യമായി അഭിനയിച്ചത്.
അതിൽ യേശുദാസിന്റെ സഹോദരിയുടെ വേഷമാണ് ചെയ്തത്.
പിന്നീട് കല്പന തീയറ്റേഴ്സിലും പി.ജെ. തീയറ്റേഴ്സിലും നിരവധി നാടകങ്ങളിൽ അഭിനയിച്ചു.
ബഹദൂർ , മുതുകുളം രാഘവൻ പിള്ള എന്നിവർക്കൊപ്പം നാടകങ്ങളിലും സിനിമകളിലും അഭിനയിക്കുവാൻ അവസരം ലഭിച്ചു.
അമൃതം അഭിനയിച്ച ആദ്യത്തെ ചലച്ചിത്രം വേലക്കാരൻ (1953) ആയിരുന്നു.
അതേവർഷം പുറത്തിറങ്ങിയ ശരിയോ തെറ്റോ എന്ന ചിത്രത്തിൽ തിക്കുറിശ്ശിയുടെ സഹോദരിയായി വേഷമിട്ടു.
പിന്നീട് പാലാട്ടുകോമൻ (1962), ഉമ്മ (1960), മാമാങ്കം (1979) എന്നീ ചലച്ചിത്രങ്ങളിലും അഭിനയിച്ചു.
ഇവയിൽ പലതും ചെറിയ വേഷങ്ങളായിരുന്നു.
രണ്ടു മുഖങ്ങൾ എന്ന ചിത്രത്തിലാണ് ആദ്യമായി നൃത്തസംവിധാനം നിർവ്വഹിച്ചത്.
പിന്നീട് ഈണം മറന്ന കാറ്റ് , അഴിയാത്ത ബന്ധങ്ങൾ , ആഴി , തച്ചോളി അമ്പു , മാമാങ്കം , പടയോട്ടം , ആലിലക്കുരുവികൾ , പോലീസ് ഡയറി , പപ്പയുടെ സ്വന്തം അപ്പൂസ് , ലൈഫ് ഈസ് ബ്യൂട്ടിഫുൾ തെലുങ്ക് ചലച്ചിത്രമായ ഓട്ടോഗ്രാഫ് , ഇംഗ്ലീഷ് ചലച്ചിത്രം ബ്ലാക്ക് വാട്ടർ എന്നിവയിലും നൃത്തസംവിധായികയായി.
ലൈഫ് ഈസ് ബ്യൂട്ടിഫുൾ എന്ന ചിത്രത്തിലാണ് അവസാനമായി അഭിനയിച്ചത്.
ചലച്ചിത്രരംഗത്തുനിന്നും വിട്ടുനിന്ന അമൃതം പിന്നീട് നൃത്താധ്യാപികയായി.
കുഞ്ചാക്കോ ബോബൻ , ജലജ , മങ്ക മഹേഷ് തുടങ്ങി നിരവധി ചലച്ചിത്രതാരങ്ങളെ നൃത്തം പഠിപ്പിച്ചിട്ടുണ്ട്.
അവലംബം 1 2 3 4 5 6 7 8 9 {{ cite web }} : Check date values in: | accessdate= ( help ) 1 2 3 4 5 {{ cite web }} : Check date values in: | accessdate= and | date= ( help )
അമൃത സിങ് ഇംഗ്ലീഷ് വിലാസം https://ml.wikipedia.org/wiki/Amrita_Singh
അമൃത സിങ് (ജനനം 9 ഫെബ്രുവരി1958) ഇന്ത്യൻ ചലച്ചിത്രം, ടെലിവിഷൻ എന്നീ രംഗങ്ങളിലെ അഭിനേത്രിയാണ്.
അമൃത സിങ് ഒരു സിക്ക് കുടുംബത്തിലാണ് ജനിച്ചത്.
രാഷ്ട്രീയ പ്രവർത്തകയായ രുക്സാന സുൽത്താനയുടെയും, ഫ്യൂഡൽ കുടുംബത്തിൽപ്പെട്ട ആർമി ഓഫീസർ ശിവിന്ദർ സിങ് വിർക്ന്റെയും പുത്രിയാണ്.
ന്യൂഡൽഹിയിലെ മോഡേൺ സ്ക്കൂളിലായിരുന്നു വിദ്യാഭ്യാസം.
ഇംഗ്ലീഷ്, പഞ്ചാബി, ഹിന്ദി എന്നീ ഭാഷകൾ വശമുണ്ട്.
സിനിമകൾ Year Title Role Other notes 1983 ബെതാബ് റോമ (Dingy) 1984 സണ്ണി അമൃത 1984 ദുനിയാ റോമ വർമ്മ 1985 Saaheb നതാഷ 'നിക്കി' 1985 മർദ് റൂബി 1986 മേര ധരം ദുർഗ്ഗ താക്കൂർ 1986 ചമേലി കി ഷാദി ചമേലി 1986 കാലാ ധണ്ട ഗോരെ ലോഗ് Mrs. Ramola Gauri Shankar / പൂജ 1986 കർമദാത പിങ്കി 1986 നാം റിത 1987 Naam O Nishan വനിശ 1987 Khudgarz Mrs. Sinha 1987 Thikana ശൈല 1988 Mulzim Mala 1988 Kabzaa Rita 1988 Tamacha Maria 1988 Shukriyaa Neema 1988 Waaris Shibo 1988 Charnon Ki Saugandh Kanchan Singh 1988 Agnee Tara 1989 Sachai Ki Taqat Mrs. Ram Singh 1989 Hathyar Suman 1989 Galiyon Ka Badshah Cameo 1989 Ilaaka Sub-Inspector Neha Singh 1989 Batwara Roopa 1989 Toofan Pickpocketer 1989 Jaadugar Mona 1990 Veeru dada Meena 1990 Karishma Kali Kaa Parvati 1990 Maut Ke Farishtey 1990 Aag Ka Dariya 1990 Kroadh Matki 1990 CID Meghna Saxena 1991 Sadhu Sant Meena Kapoor 1991 Paap Ki Aandhi Reshma 1991 Dharam Sankat Madhu 1991 Akayla Sapna 1991 Rupaye Dus Karod Aarthi Saxena 1991 Pyaar Ka Saaya Maya Gangadhami 1992 Raju Ban Gaya Gentleman Sapna L. Chhabria 1992 Suryavanshi Princess Suryalekha 1992 Kal Ki Awaz Principal Nahim Bilgrami 1992 Dil Aashna Hai Raj 1993 Aaina Roma Mathur Filmfare Best Supporting Actress Award 1993 Rang Indu 2002 23rd March 1931: Shaheed Vidya 2005 Kalyug Simi Roy 2007 Shootout at Lokhandwala Aai 2007 Dus Kahaniyaan Mala Pooranmasi (story) 2011 Kajraare Zohra Baano 2013 Aurangzeb Neena Wadhwa 2014 2 States Kavita Malhotra Nominated, Filmfare Best Supporting Actress Award 2016 A Flying Jatt Mrs. Dhillon 2017 Hindi Medium Principal ടെലിവിഷൻ Kavyanjali as Nitya Nanda പുരസ്കാരങ്ങൾ 1994: Won, Filmfare Best Supporting Actress Award for Aaina 2005: Won, Indian Telly Award For Best Actress in a Negative Role (Jury) for Kavyanjali 2006: Won, Star Parivaar Award for Favorite Khalnayak for Kavyanjali 2006: Nominated, Filmfare Best Villain Award for Kalyug 2014: Nominated: Stardust Award for Best Supporting Actress for 2 States 2015: Nominated: Filmfare Best Supporting Actress Award for 2 States അവലംബം പുറത്തേയ്ക്കുള്ള കണ്ണികൾ Amrita Singh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അമൃത സിങ്
അമൃതം ഗമയ
1987ൽ ഷിർദ്ദിസായി ക്രിയേഷൻസിന്റെ ബാനറിൽ എം.ടി. വാസുദേവൻ നായർ കഥ, തിരക്കഥ, സഭാഷണം എന്നിവ രചിച്ച് ഹരിഹരൻ സംവിധാനം ചെയ്ത ഒരു കുടുംബചിത്രമാണ് അമൃതം ഗമയ .
പി.കെ.ആർ പിള്ള നിർമ്മിച്ച ഈ ചിത്രത്തിൽ മോഹൻലാൽ , തിലകൻ , ഗീത , പാർവ്വതി , വിനീത് , ക്യാപ്റ്റൻ രാജു തുടങ്ങിയവർ പ്രധാനവേഷങ്ങളിൽ അഭിനയിച്ചു.
ഈ ചിത്രത്തിന്റെ സംഗീതം നിർവ്വഹിച്ചത് എം.ബി. ശ്രീനിവാസൻ ആയിരുന്നു.
യൌവ്വനത്തിളപ്പിൽ  പറ്റിപ്പോയ ഒരബദ്ധം ജീവിതം മുഴുവൻ വേട്ടയാടുന്ന ഒരു യുവഡോക്റ്ററുടെ നീറുന്ന ഓർമ്മകളാണ് ഈ ചിത്രത്തിന്റെ കഥാതന്തു.
ഹരിഹരന്റെ മികച്ച ചിത്രങ്ങളിലൊന്നായി ഈ ചിത്രം വിലയിരുത്തപ്പെടുന്നു.
അതുപോലെതന്നെ ഈ ചിത്രത്തിൻറെ തിരക്കഥ എം.ടി. വാസുദേവൻ നായരുടെ മികച്ച തിരക്കഥകളിലൊന്നുംകൂടിയാണ്.
താരം വേഷം 1 മോഹൻലാൽ ഡോ.പി.കെ ഹരിദാസ് 2 പാർവ്വതി ശ്രീദേവി 3 തിലകൻ കുറുപ്പ് 4 ഗീത ഭാനു 5 വിനീത് ഉണ്ണി 6 ക്യാപ്റ്റൻ രാജു സുകു 7 ബാബു നമ്പൂതിരി ഇളയത് (ഉണ്ണിയുടെ അച്ഛൻ) 8 സുകുമാരി ഹരിദാസിന്റെ അമ്മ 9 കമല കാമേഷ് ശ്രീദേവിയുടെ അമ്മ 10 രാജ്യലക്ഷ്മി ശാരദ 11 കുണ്ടറ ജോണി ഡോ.രാജൻ തോമസ് 12 കുഞ്ഞാണ്ടി കാക്ക 13 ദേവൻ രഘു 14 കുതിരവട്ടം പപ്പു കുമാരൻ നിർമ്മാണം
എം.ടി. വാസുദേവൻ നായർ - ഹരിഹരൻ ടീമിന്റെ മികച്ച കൂട്ടുകെട്ടുകളിലൊന്നാണ് അമൃതം ഗമയ.
ഇവർ മോഹൻലാൽ - ഗീത ജോഡി യിൽ പഞ്ചാഗ്നി എന്നൊരു ഹിറ്റ് സിനിമ പുറത്തിറക്കിയശേഷമാണ് ഈ ചിത്രം  നിർമ്മിച്ചത്.
പഞ്ചാഗ്നി  (1986) എന്ന സിനിമ ഒരു വനിതാപ്രധാനസിനിമയായിരുന്നപ്പോൾ അമൃതം ഗമയ പ്രധാനമായും ഡോ. ഹരിദാസ് എന്ന മോഹൻലാൽ അവതരിപ്പിച്ച കഥാപാത്രത്തിന്റെ മനോവികാരങ്ങളിലൂടെയാണ് സഞ്ചരിക്കുന്നത്.
ഉപനിഷത്തുകളിലെ പവമാനമന്ത്രത്തിന്റെ ഭാഗമായ മൃത്യോർ മാം അമൃതം ഗമയ (അർത്ഥം: മരണത്തിൽ നിന്ന് എന്നെ അമരത്വത്തിലേക്ക് നയിച്ചാലും) എന്ന വരിയിൽ നിന്നാണ് ഈ ചിത്രത്തിന്റെ തലക്കെട്ട് സ്വീകരിച്ചിരിക്കുന്നത്.
എം.ബി. ശ്രീനിവാസൻ ആണ് ഈ ചിത്രത്തിന്റെ സംഗീതം നിർവ്വഹിച്ചത്.
ഈ ചിത്രത്തിൽ ഒരു ഗാനം പോലും ഇല്ല.
അവലംബം പുറത്തേക്കുള്ള കണ്ണികൾ അമൃതം ഗമയ ഇന്റർനെറ്റ് മൂവി ഡാറ്റാബേസിൽ ചിത്രം കാണുക
അമൃതംഗമയ 1987
അമൃതം ഇംഗ്ലീഷ് വിലാസം https://ml.wikipedia.org/wiki/Amrutham Mohini , the female form of Vishnu , holding the pot of amritha which she distributes amongst all the devas , leaving the asuras without.
Darasuram , Tamil Nadu , India
അമൃതം അഥവ മരണം  എന്തെങ്കിലും കൊണ്ട്  ഒഴിവാക്കുവാൻ സാധിക്കുമോ അതാണ് അമൃതം എന്ന് പറയുന്നത്.
മരിക്കാതിരിക്കുക എന്നു മാത്രമല്ല മരിച്ചവർ ജീവിക്കുക എന്നതുകൂടി അമൃതംമൂലം സാധ്യമായിത്തീരുന്നു എന്നു വിശ്വസിക്കപ്പെടുന്നു.
ഹിന്ദു പുരാണത്തിൽ
അമൃതത്തെ ബ്രഹ്മാനന്ദമായി ഉപനിഷത്തുകളിൽ നിർദ്ദേശിച്ചിട്ടുണ്ട്.
യജ്ഞാത്വാമൃതമശ്നുതേ എന്നിങ്ങനെ ആത്മജ്ഞാനത്തിന്റെ ഫലം അമൃതാനുഭൂതിയാണെന്നു ഭഗവദ്ഗീതയിലും പ്രസ്താവിച്ചിരിക്കുന്നു.
യജ്ഞശിഷ്ടത്തെ (യാഗത്തിൽ ദേവതയ്ക്കു സമർപ്പിച്ചതിനുശേഷം ദ്രവ്യത്തെ) അമൃതമെന്നു വ്യവഹരിക്കുന്നുണ്ട്.
അതു ഭുജിക്കുന്നവർ എല്ലാ പാപത്തിൽ നിന്നും മുക്തരാകുന്നു എന്നു ഭഗവദ്ഗീതയിൽ പറഞ്ഞിട്ടുണ്ട്.
ഗോരൂപം ധരിച്ച ഭൂമിദേവിയെ തന്റെ ആജ്ഞയ്ക്കുവശംവദയാക്കി പൃഥുചക്രവർത്തി അവരവർക്കിഷ്ടമുള്ളതു കറന്നെടുക്കാൻ നിർദ്ദേശിച്ചപ്പോൾ ദേവൻമാർ ദുഗ്ധരൂപേണ കറന്നെടുത്തതു അമൃതമാണെന്നു പുരാണത്തിൽ പറഞ്ഞിട്ടുണ്ട്.
ദേവൻമാർ ദുർവാസാവിന്റെ ശാപംകൊണ്ട് ജരാബാധിതരായപ്പോൾ അസുരൻമാരുമായി സഖ്യം ചെയ്ത് ഇരുവരുംകൂടി പാലാഴിമഥനം നടത്തുകയും അതിൽനിന്നും ലഭിച്ച വിഭവങ്ങളിൽ സർവപ്രധാനം അമൃതമായിരുന്നു എന്നു പ്രസിദ്ധമാണ്.
കർണാമൃതം , നേത്രാമൃതം തുടങ്ങിയ ഭാഷാപ്രയോഗങ്ങൾ അമൃതത്തിന്റെ മഹനീയതയെ ദ്യോതിപ്പിക്കുന്നു.
ചന്ദ്രൻ അമൃതകിരണനാണെന്നും പ്രസിദ്ധിയുണ്ട്.
ദേവൻമാർ ഭക്ഷിക്കുന്നതുകൊണ്ട് കൃഷ്ണപക്ഷത്തിൽ ചന്ദ്രൻ ഓരോ കലയായി കാണാതാകുന്നു എന്ന് പൌരാണികർ വിശ്വസിച്ചിരുന്നു.
ചന്ദ്രനിലെ ഒരിക്കലും ക്ഷയിക്കാത്ത ഒരൊറ്റകലയ്ക്ക് അമൃതകല എന്നാണ് പേർ.
ജീമൂതവാഹനന്റെ പ്രാണത്യാഗത്താൽ പശ്ചാത്താപഭരിതനായ ഗരുഡൻ അമൃതം സമ്പാദിച്ചു വർഷിക്കുകയാൽ അസ്ഥിശേഷരായിരുന്ന നാഗങ്ങളെല്ലാം ജീവിച്ചു എന്നു ജാതകകഥകളെ ആസ്പദമാക്കിയെഴുതിയ നാഗാനന്ദം നാടകത്തിൽ വർണിതമായിട്ടുണ്ട്.
രാവണവധത്താൽ സന്തുഷ്ടരായ ദേവൻമാർ ശ്രീരാമനെ അഭിനന്ദിച്ച ഘട്ടത്തിൽ ദേവേന്ദ്രൻ അദ്ദേഹത്തോടു വരം ചോദിക്കുവാൻ നിർദ്ദേശിച്ചു.
യുദ്ധത്തിൽ തനിക്ക് ഉപകാരം ചെയ്തു മരിച്ച വാനരൻമാർ ജീവിക്കണമെന്നും അംഗവൈകല്യം സംഭവിച്ചവർ മുമ്പത്തെപ്പോലെ സ്വസ്ഥരാകണമെന്നും ആഗ്രഹം പ്രദർശിപ്പിക്കുകയുണ്ടായി.
ദേവരാജൻ അമൃതവർഷംകൊണ്ട് ആ അപേക്ഷ നിറവേറ്റിക്കൊടുത്തു.
അമൃതം തേടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യൻ സ്വാതന്ത്ര്യ സമര കാലഘട്ടത്തെ അടയാളപ്പെടുത്തുന്ന ഉദ്വെഗജനകമായ നോവൽ.
ചരിത്രത്തെ തന്റെ മഹത്തായ രചനാവൈഭവം കൊണ്ട് മലയാറ്റൂർ അനശ്വരമാക്കിയിരിക്കുന്നു.
ഇൻസിസിവോസോറസ് ഇംഗ്ലീഷ് വിലാസം https://ml.wikipedia.org/wiki/Incisivosaurus
തുടക്ക ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ഇൻസിസിവോസോറസ് .
ചൈനയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത് .
പേര് വരുന്നത് ഇവയുടെ മുൻ നിരയിൽ കാണുന്ന ഉളിപ്പല്ല്ലിൽ നിന്നാണ് , ഇവ കരണ്ടുതീനി വിഭാഗങ്ങളുടെ , എന്നും വളർന്നുകൊണ്ടിരിക്കുന്ന ഉളിപ്പല്ലുകൾ പോലെ ഉള്ളതാണ്.
കരണ്ടുതീനികളുടെ പോലെ തന്നെ ഈ പല്ലിലും സമാന തേയ്മാനം കാണുന്നുണ്ട് .
സസ്യഭോജിയോ മിശ്ര ഭോജിയോ ആയിരിക്കണം ഇവ എന്ന് കരുതുന്നു.
ഇവയുടെ തലയോട്ടിയുടെ നീളം 10 സെ മീ ആണ് , ഇതാകട്ടെ ഈ വിഭാഗത്തിൽ പെടുന്ന ദിനോസറുകളിൽ ഏറ്റവും പൂർണമായ ദന്തങ്ങളോട് കൂടിയവയാണ് .
മറ്റു മണിറാപ്റ്റോറകളെ പോലെ ഇവയ്ക്കും തൂവലുകൾ ഉണ്ടായിരുന്നതായി കരുതുന്നു.
ഉദ്ദേശം 1 മീറ്റർ ആണ് ഇവയുടെ നീളം കണക്കാക്കിയിട്ടുള്ളത് .
ആദ്യ സ്പെസിമെൻ ആയി കിട്ടിയിട്ടുള്ളത് 2002 -ൽ ഒരു തല മാത്രം ആണ് (IVPP V13326).
മണിറാപ്റ്റോറാ കുടുംബത്തിൽ പെട്ടവയാണ് ഇവ.
Reconstruction of Inscisivosaurus Life restoration അവലംബം പുറത്തേക്കുള്ള കണ്ണികൾ sinopix.com Archived 2005-11-03 at the Wayback Machine .
(photo of skull, with skull of juvenile Liaoceratops below) Incisivosaurus gauthieri at DigiMorph
ഇൻസുലിൻ ചെടി ഇംഗ്ലീഷ് വിലാസം https://ml.wikipedia.org/wiki/Chamaecostus_cuspidatus
മധ്യരേഖാപ്രദേശങ്ങളിൽ കണ്ടുവരുന്ന ഒരിനം കുറ്റിച്ചെടിയാണ് ഇൻസുലിൻ ചെടി .
(ശാസ്ത്രീയനാമം: Chamaecostus
cuspidatus).
ഈ ചെടി പ്രമേഹ ചികിത്സക്ക് ഫലപ്രദമാണെന്ന് കരുതുന്നു .
പ്രമേഹരോഗികൾ ഇൻസുലിൻ ചെടിയുടെ ഇലകൾ ചവച്ചുതിന്നാൽ ഇൻസുലിൻ കുത്തിവെച്ചാലുള്ള ഫലം ലഭിക്കുമെന്ന് പറയപ്പെടുന്നു.
ഇൻസുലിൻ ചെടി അവലംബം പുറത്തേക്കുള്ള കണ്ണികൾ വളർത്തേണ്ട വിധം ] ഔഷധഗുണം ] ഔഷധഗുണങ്ങളെപ്പറ്റി വിക്കിസ്പീഷിസിൽ Chamaecostus cuspidatus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Chamaecostus cuspidatus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇൻസെക്റ്റിവോറ ഇംഗ്ലീഷ് വിലാസം https://ml.wikipedia.org/wiki/Insectivora പന്തെലി
പ്രാണിഭോജികളായ ചെറു സസ്തനികളുടെ ഗോത്രത്തെയാണ് ഇൻസെക്റ്റിവോറ എന്നു പറഞ്ഞിരുന്നത്.
(ഇപ്പോൾ ഈ വർഗീകരണം തിരസ്കരിക്കപ്പെട്ടിട്ടുള്ളതാണ്).
ഇവയിൽ ഏറ്റവും വലിപ്പം കൂടിയ ഇനമാണ് പന്തെലികൾ (hedgehog).
ഏറ്റവും വലിപ്പം കുറഞ്ഞ ഇനമായി പിഗ്മിഷ്രൂവിനെ (pigmy shrew) കണക്കാക്കുന്നു.
ഇതിന്റെ വാലുകൂടതെയുള്ള നീളം 3.75 സെന്റീമീറ്റർ ആണ്.
പ്രാണിഭോജികളായ സസ്തനികൾക്കും, കരണ്ടുതിന്നുന്ന സസ്തനികൾക്കും സാദൃശ്യങ്ങൾ ഉള്ളതിനാൽ വേർതിരിച്ചറിയൻ പലപ്പോഴും പ്രയാസമായിരിക്കും.
എല്ലാ ഇൻസെക്റ്റിവോറുകളുടെയും മുഖം നീണ്ടുകൂർത്തിരിക്കും (snout).
സ്പർശനേന്ത്രിയങ്ങളാണെന്നു കരുതപ്പെടുന്ന വൈബ്രിസേകൾ ധാരാളമായി ഈ ഭാഗത്തു കാണപ്പെടുന്നു.
ഉളിപ്പല്ലുകളുൾപ്പെടെ എല്ലാ പല്ലുകളും കൂർത്ത അഗ്രത്തോടുകൂടിയവയാകുന്നു.
പല്ലിന്റെ ഈ പ്രത്യേക ആകൃതി ചെറു പ്രാണികളെ ഞെരിച്ചു പൊടിക്കാൻ സഹായകമാണ്.
മിക്കവാറും പല്ലുകളുടെ എണ്ണം നാല്പതുമുതൽ നാല്പത്തിനാലുവരെയായിരിക്കും.
എന്നാൽ ഷ്രൂവിന് ഇരുപത്തിയെട്ടു മുതൽ മുപ്പത്തിരണ്ടു വരെ പല്ലുകളേ  ഉണ്ടാവൂ.
ജർമൻ ജന്തുശാസ്ത്രജ്ഞനായ ഫോട്ട് കരുതുന്നത്  മോൾ, ഷ്രൂ, പന്തെലി എന്നീ മൂന്നിനങ്ങൾ ഇൻസെക്റ്റിവോറയെ പ്രതിധാനം ചെയ്യുന്നതയിട്ടാണ്.
മറ്റുസസ്തനികളെ പോലെ ഭക്ഷണം ചവച്ചരച്ചു കഴിക്കുന്ന പതിവ് ഇവയ്ക്കില്ല.
പല്ലിന്റെ പ്രത്യേകതമൂലം ഇരയെ കടിച്ചു തുളയ്ക്കാൻ മാത്രമേ ഇവയ്ക്കു കഴിയൂ.
ഇവയുടെ ബലവും മൂർച്ചയുമുള്ള കൂർത്ത പല്ലുകൾ കോളീയപ്റ്റെറ പോലെയുള്ള ഇൻസെക്റ്റുകളുടെ കട്ടിയുള്ള പുറംതോട് കടിച്ചു പൊട്ടിക്കാൻ സഹായകമാകുന്നു.
ഇപ്രകാരം ചെയ്യുന്നതുമൂലം പല്ലിന്റെ മൂർച്ച കൂടികൊണ്ടിരിക്കും.
പ്രാഥമിക സ്വഭാവങ്ങൾ
ഇത്രയധികം വിശേഷവത്കൃതമായ ദന്തനിര (dentition) ഒഴിച്ചാൽ ധാരാളം പ്രാഥമിക സ്വഭാവങ്ങൾ ഇൻസെക്റ്റിവോറുകളിൽ കണ്ടെത്താം.
കാല്പത്തി മുഴുവൻ തറയിൽ പതിച്ചു നടക്കുന്ന (plantigrade) ഇവയുടെ കാലുകളിൽ അഞ്ചു വിരലുകൾ വീതമുണ്ട്.
അസംമേഖലയിലെ (shoulder girdle) കണ്ഠാസ്ഥി (clavicle) മറ്റു സസ്തനികളിൽനിന്നു വ്യത്യസ്തമായി വളരെയധികം വികസിതമാണ്.
തലച്ചോറിൽ മടക്കുകൾ ഇല്ലെന്നുതന്നെ പറയാം.
മാത്രവുമല്ല, തലച്ചോറ് താരതമ്യേന വളരെ ചെറുതുമാണ്.
വൃഷണം ആന്തരീകമായിരിക്കും.
ഗർഭപാത്രത്തിന് കൊമ്പുകൾ പോലെയുള്ള രണ്ടു ഭാഗങ്ങൾ കാണുന്നു (bicorned type).
വളരെയധികം മുലക്കണ്ണുകളും കാണാം.
ജനനസമയത്ത് കുഞ്ഞുങ്ങൾ വളരെ ദുർബലരായിരിക്കുന്നതിനാൽ ആഴ്ച്ചകളോളം കൂട്ടിനുള്ളിൽ തന്നെ കഴിയുന്നു.
ഇവയെല്ലാം ഇൻസെക്റ്റിവോറുകളിൽ കാണപ്പെടുന്ന പ്രാഥമിക സ്വഭാവങ്ങൾ ആണ്.
എന്നാൽ ഇവയുടെ പ്ലാസെന്റ (discoidal type) പ്രൈമേറ്റുകളുടേതിന് - അങ്ങനെ മനുഷ്യരുടെതിനോടും - തുല്യമാണ്.
ജീവിതരീതിയിലും സ്വഭാവത്തിലും ഇൻസെക്റ്റിവോറുകൾ വൈവിധ്യം ഏറെയുള്ളവയാകുന്നു.
തറയിൽ ഓടിച്ചാടിനടക്കുന്നവയും വൃക്ഷങ്ങളിൽ കഴിയുന്നവയും ഇവയുടെ കൂട്ടത്തിൽ ഉണ്ട്.
വെള്ളത്തിൽ ജീവിക്കുന്നവയും വിരളമല്ല.
മാളങ്ങളിൽ കഴിയുന്നവയും, രാത്രിയിൽ മാത്രം പുറത്തിറങ്ങുന്നവയും, രാപ്പകൽ ഒരുപോലെ സഞ്ചരിക്കുന്നവയും ഇവയുടെ കൂട്ടത്തിൽ ഉണ്ട്.
എന്നാൽ മിക്കവാറും എല്ലാ ഇൻസെക്റ്റിവോറുകൾക്കും ശിശിരനിദ്ര (hibernation) ഒരു സ്വഭാവമാണ് .
ലോകത്തിന്റെ മിക്കവാറും എല്ലാഭാഗങ്ങളിലും ഇൻസെക്റ്റിവോറയെ കാണാം.
ആസ്ട്രേലിയയിൽ മാത്രം ഇൻസെക്റ്റിവോറസ് മാഴ്സൂപ്പിയലുകളേ കാണപ്പെടുന്നുള്ളു.
യഥാർഥ ഇൻസെക്റ്റീവോറുകൾ അവിടെ അപ്രത്യക്ഷരായിരിക്കുന്നു.
മോളുകൾ
(Moles and Golden Moles) മോൾ
ടല്പിഡേ, ക്രൈസോക്ലോറിഡേ, (Talpidae, Cherysochloridae) എന്നീ കുടുംബങ്ങളിൽ പെടുന്ന മോളുകളിൽ തുരന്നു ജീവിക്കുന്നതിനുള്ള അനുകൂലനങ്ങളുടെ (burrowing adaptation) പ്രത്യേകവത്കരണം പരമാവധികാണാൻ കഴിയുന്നു.
വളരെ ചെറിയ കണ്ണുകളുള്ള യൂറോപ്യൻ കോമൺ മോളിന് (Talpa europaea) ഉരുണ്ട് സിലിണ്ടർ പോലെയുള്ള ശരീരവും ത്രികോണാകൃതിയുള്ള തലയുമാണുള്ളത്.
ഇതിന്റെ കണ്ണുകൾ ഭ്രൂണാവസ്ഥയിൽ ഉള്ളതുതന്നെയെന്ന് സൂക്ഷ്മ പരിശോധനയിൽ തെളിഞ്ഞിരിക്കുന്നു.
രാത്രിയും പകലും തമ്മിൽ തിരിച്ചറിയാൻ മത്രമേ ഈ കണ്ണ് ഉപരിക്കൂ.
ചെവി (pinna) വളരെ ചെറുതായിരിക്കുന്നതിനാൽ ഭൂമിക്കടിയിലൂടെയുള്ള യത്രയിൽ ഇതിനു തടസമൊന്നും സംഭവിക്കുന്നില്ല.
വാൽ ഇല്ലെന്നുതന്നെപറയാം കറുത്ത രോമങ്ങൾ ഇടതൂർന്നു കാണപ്പെടുന്നു.
നീണ്ടുകൂർത്ത മൂക്കും മുൻകാലുകളും ഭൂമി കുഴിക്കുന്നതിന് ഉപയോഗിക്കുന്നു.
കുറുകിയ ശക്തിയുള്ള ഈ കാലിൽ ബലമേറിയ ധാരാളം മാംസപേശികൾ ഉണ്ട്.
മൺകോരികയുടെ ആകൃതിയാണ് ഇതിനുള്ളത്.
തുരക്കാനുപയോഗിക്കാത്ത പിൻകാലുകൾ ശരീരത്തിന്റെ അടിയിലായി കാണപ്പെടുന്നു.
നല്പത്തിനാലു പല്ലുകളും ഒരുപോലെ അഗ്രം കൂർത്തവയാണ്.
ഹെറ്ററോഡോൺ സസ്തനികളിൽ (Heterodont mammals) കാണുന്ന പല്ലുകളുടെ ഏറ്റവും കൂടിയ എണ്ണമാണ് ഇത്.
പ്രധാനഭക്ഷണം മണ്ണിരയും ചെറിയ പുഴുക്കളുമാണ് .
ഇവയുടെ ദഹൻശക്തി വളരെ ക്കൂടുതലായത്തിനാൽ എന്തും എപ്പോഴും ഭക്ഷിക്കുന്നു.
തറനിർപ്പിന് മുകളിൽ അപൂർവമായി മാത്രമേ ഇവ പ്രത്യക്ഷപ്പെടാറുള്ളു.
സാധാരണ കടുപ്പമുള്ള തറയിൽ 450 സെന്റീമീറ്ററോ അതിലധികമോ ആഴത്തിൽ കുഴിക്കാൻ ഇവയ്ക്കു കഴിയും.
തുരക്കാൻ ഏറ്റവും കഴിവേറിയ ജീവികളാണിവ തലയും കൈകളുമാണ് തുരക്കാനുപയോഗിക്കുന്നത്.
കൈകൾ കോരികപോലെ പ്രവർത്തിക്കുന്നു.
സ്ഥിരം പാർപ്പിടത്തിനുവേണ്ടി കുഴികളുണ്ടാക്കുമ്പോൾ കുഴിച്ചെടുക്കുന്ന മണ്ണ് വളരെ ദൂരത്തേക്കു മാറ്റിക്കളയുന്നത് ഇവയുടെ പ്രത്യേകതയാണ്.
തന്മൂലം മറ്റുള്ള ജീവികളുടെ ശ്രധയിൽ മാളങ്ങൾ പെടുന്നില്ല.
മാളങ്ങളുടെ ഭിത്തികൾ ശരീരം കൊണ്ടുരച്ച് മിനുസമാക്കുന്നതും ഇവയുടെ പതിവാകുന്നു.
വൃക്ഷത്തിന്റെ വേരുകൾക്കിടയിലോ ഭിത്തികൾക്കു താഴെയോ കാണപ്പെടുന്ന ചെറു കോട്ട കളിലാണ് ഓരോ മോളും ജീവിക്കുന്നത്.
വിവിധതരത്തിലും വലിപ്പത്തിലുമുള്ള അറകളും ഇടനാളികളും മറ്റും ചേർന്നതാണ് ഓരോകോട്ടയും.
സാമൂഹിക സ്വഭാവം ഒട്ടുമില്ലാത്ത ജീവികളാണ് മോളുകൾ.
ഇണചേരൽ സമയത്തു മാത്രമേ മറ്റൊരു മോളിന്റെ സാമീപ്യം സഹിക്കാറുള്ളു.
ഈ പ്രത്യേകത മോളിലും ഷ്രൂവിലു മൊഴിച്ച് മറ്റൊരുജീവിയിലും കാണാറില്ല.
വസന്തകാലത്താണ് സാധാരണ ഇണചേരുന്നത്.
മുപ്പതുമുതൽ നാല്പത്തിരണ്ടു ദിവസം വരെയാണ് ഗർഭകാലം .
പ്രത്യേകമായോരുക്കിയ ഒരറയിൽ മൂന്നു മുതൽ ഏഴുവരെ കുഞ്ഞുങ്ങളെ പ്രസവിക്കുന്നു.
ടെൻറെക്കുകൾ
(Tenrecs) ടെൻറെക്ക് സോളിനോഡൻ
ടെൻറസിഡേ കുടുംബത്തിൽ ഉൽപ്പെടുന്ന ഈ ജീവികൾ മഡഗാസ്കർ ദ്വീപിലാണ് കാണപ്പെടുന്നത്.
ഇൻസെക്റ്റിവോറുകളിൽ ഏറ്റവും വലിപ്പം കൂടിയ ജീവിയാണ് കോമൺ ടെൻറെക് (Centetes ecaudatus).
ഇതിന്റെ ശരീരത്തിന് 30 മുതൽ 50 സെന്റീമീറ്റർ വരെ നീളം വരും.
കട്ടികുറഞതും കൂടിയതുമായ മുടിയും (bristles) ഇടയ്ക്കിടെ കാണപ്പെടുന്ന മുള്ളുകളും കൊണ്ട് ശരീരം പൊതിയപ്പെട്ടിരിക്കുന്നു.
വാൽ പേരിനുമാത്രമേ ഉള്ളു.
38 പല്ലുകളുമുണ്ട്.
മണ്ണിരയാണ് ഇതിന്റെ ആഹാരം.
രാത്രികാലങ്ങളിൽ മാത്രം സഞ്ചരിക്കുന്ന ഇവ ചൂടുകലശലാകുന്ന സമയങ്ങളിൽ നിശ്ചേഷ്ട (dormant) മാകുന്നു.
ഒരു പ്രസവത്തിൽ 15 മുതൽ 20 വരെ കുഞ്ഞുങ്ങൾ ജനിക്കുന്നു.
മാംസത്തിനുവേണ്ടി ഇവയെ വേട്ടയാടുകയും വളർത്തുകയും ചെയ്യാറുണ്ട്.
സോളിനോഡൻ
സോളിനോഡോണ്ടിഡേ കുടുംബത്തിൽ രണ്ടു സ്പീഷീസുകളേയുള്ളു.
വെസ്റ്റിൻണ്ടീസിൽ മാത്രമേ ഇവ കാണപ്പെടുന്നുള്ളു.
നീളമുള്ളവാലും മുള്ളില്ല എന്ന പ്രത്യേകതയും ഒഴിച്ചാൽ ഇവ ടെൻറെക്കുകളെപ്പോലെതന്നെ.
ചെറു പ്രാണികൾ , മണ്ണിരകൾ, ചെറിയ ഇഴജന്തുക്കൾ, ഫലമൂലങ്ങൾ തുടങ്ങി എന്തും കഴിക്കുന്ന ഈ ജീവികളും നിശാചാരികൾ തന്നെ.
പന്തെലികൾ പന്തെലി പന്തെലിയുടെ മുള്ള്
ഉരുണ്ട് പന്തുപോലെയാവാൻ കഴിവുള്ളതുമൂലമാണ് ഇതിനെ പന്തെലികൾ എന്നു വിളിക്കുന്നത്.
മുള്ളുകളില്ലാത്ത തല , വയറ്, കൈകാലുകൾ തുടങ്ങിയ ശരീരഭാഗങ്ങൾ ഉള്ളിലാക്കി മുള്ളുകളെ പുറത്തേക്കു തള്ളിനിറുത്താൻ പന്തുപോലുള്ള അവസ്ഥയിൽ ഈ ജീവിക്കു സാധിക്കും.
തൊലിയിലുള്ള ചില പ്രത്യേക പേശികളുടെ പ്രവർത്തനം മൂലം ഈ മുള്ളുകളെ ഇഷ്ടാനുസരണം നിവർത്തിനിറുത്തുവാനും മടക്കിവൈക്കുവാനും സാധിക്കും.
ഈ പ്രത്യേകതയാൽ ഇരയെ വരിഞ്ഞു മുറുക്കി കൊല്ലുന്ന പാമ്പുകളിൽ നിന്നുപോലും പന്തെലി സുരക്ഷിതനാണ്.
പ്രാണികൾ , മൊളസ്കുകൾ ഇഴജന്തുക്കൾ, പുഴുക്കൾ , ചെറിയ റോഡന്റുകൾ തുടങ്ങിയവയാണ് ഇവയുടെ ഭക്ഷണം.
അഗ്രം കൂർത്തതോ മുനകളുള്ളതോ ആയ 36 പല്ലുകൾ ഇരപിടിക്കാൻ സഹായകമാണ്.
വയലുകളിലും മറ്റും കാണുന്ന ഉപദ്രവകാരികളായ ജീവികളെ തിന്നൊടുക്കുന്ന പന്തെലികൾ യഥാർഥത്തിൽ മനുഷ്യന് ഏറ്റവും വലിയ ഉപകാരികളാകുന്നു.
എന്നാൽ തറയിൽ കൂടുണ്ടാക്കി മുട്ടയിടുന്ന പക്ഷികളുടെ (pheasants, partridges, quail, etc.) മുട്ടകൾ തിന്നു നശിപ്പിക്കുന്നതിനാൽ വന്യജീവി സംരക്ഷണ കേന്ദ്രങ്ങളിൽ ഇൻസെക്റ്റിവോറുകളെ വളരാൻ സമ്മതിക്കാറില്ല.
രാത്രിസഞ്ചാരികളായ പന്തെലികൾ കുറ്റിക്കടുകളിലോ വൃക്ഷപ്പൊത്തുകളിലോ പറകളുടെ വിടവുകളിലോ പകൽസമയം കഴിച്ചുകൂട്ടുന്നു.
പമ്പിൻ വിഷം പന്തെലികളെ ബാധിക്കുന്നില്ല എന്നതാണ് ഇതിന്റെ സവിശേഷത.
30 മുതൽ 49 വരെ ആഴ്ച്ചകളാണ് ഇവകളുടെ ഗർഭകാലം .
ഒരു പ്രസവത്തിൽ രണ്ടുമുതൽ ഏഴുവരെ കുഞ്ഞുങ്ങൾ ഉണ്ടായിരിക്കും.
ജനിക്കുമ്പോൾ കുഞ്ഞുങ്ങൽക്ക് കാഴ്ച്ചശക്തി ഉണ്ടായിരിക്കുകയില്ല.
അവയുടെ ശരീരം മൃദുവായ മുള്ളുകളാൽ ആവർണം ചെയ്യപ്പെട്ടിരിക്കും.
കുഞ്ഞുങ്ങൾക്ക് കാഴ്ച്ചയിൽ മാതാപിതാക്കളെപ്പോലെയാകാൻ ഒരു മാസത്തെ വളർച്ച വേണ്ടിവരും.
എന്നാൽ ഇവയ്ക്ക് ഉരുണ്ട് പന്തുപോലെ ആകാനുള്ള കഴിവുണ്ടാവില്ല.
ഈ കഴിവ് വളർച്ചയെത്തിയ ശേഷമേ കൈവരുന്നുള്ളു.
എറിനേസീഡേ (Erinaceidae) കുടുംബത്തിൽപ്പെടുന്ന വിവിധയിനം പന്തെലികളിൽ മിക്കവയ്ക്കും ഈ സ്വഭാവവിശേഷങ്ങൾ എല്ലാം ഉണ്ടായിരിക്കും.
എറിനേഷ്യസ് യൂറോപ്യസ് (Erinaceus europeus) എറിനേഷ്യസ് റുമാനിക്കസ് (Erinaceus roumanicus) എന്നിവ യൂറോപ്പിൽ കാണുന്ന രണ്ടു പ്രധാന സ്പീഷീസുകളാണ്.
ഏഷ്യയിലും ആഫ്രിക്കയിലും കാണപ്പെടുന്നത് മറ്റുചില സ്പീഷീസുകളാണ്.
ഇന്ത്യയിലും ഏഷ്യയുടെ തെക്കുകിഴക്കേ ഭാഗങ്ങളിലും കാണപ്പെടുന്നത് ഒരിനത്തിന് നീണ്ട വാലും എലിയുടെ ആകൃതിയുമാണുള്ളത്.
ഇവ ജിംനൂറ (gymnura) എന്ന പേരിൽ അറിയപ്പെടുന്നു.
മൂൺറാറ്റ് (moonrat) എന്ന പ്രത്യേക സ്പീഷീസിന് (Echinosorex gymnura) 30 സെന്റീമീറ്ററിലേറെ നീളമുണ്ട്.
എന്നാൽ ഇവയ്ക്കു വാൽ കാണാറില്ല.
ഷ്രൂ പിഗ്മി ഷ്രൂ കോമൺ ഷ്രൂവും പിഗ്മി ഷ്രൂവും
ഇവ സോറിസിഡേ (Soricidae) കുടുംബത്തിൽ പെട്ടവയാണ്.
ഈ കുടുംബത്തിൽ 170-ഓളം സ്പീഷീസുകളുണ്ട്.
എന്നാൽ ഈ ജീവികൾ പൊതുവേ ചെറുതായതിനാൽ അധികം ശ്രദ്ധിക്കപ്പെടാറില്ല.
അക്കാരണം കൊണ്ടുതന്നെ അടുത്തകാലം വരെ ഇതിനെ കുറിച്ച് അധികമൊന്നും അറിഞ്ഞിരുന്നുമില്ല.
രാപകൽ ഭേദമില്ലാതെ ഉദ്ദേശം മുമ്മൂന്നു മണിക്കൂർ ഇടവിട്ടു ഭക്ഷണം കഴിക്കുകയും അതുകഴിഞ്ഞു വിശ്രമിക്കുകയും ചെയ്യുന്ന ഒരു പ്രത്യേക ജീവിതരീതിയാണ് ഇതിന്റേത്.
ഈ ജീവികൾ വലരെ ചെറുതാണ്.
എങ്കിലും വല്ലാത്തക്രൂതയുള്ള കൂട്ടത്തിലാണ്.
എപ്പോൾ വേണമെങ്കിലും ശത്രുക്കളെ കടിച്ചു മുറിവേൽപ്പിക്കാൻ തയ്യാറാണ്.
പല്ലുകളുടെ എണ്ണം പന്തെലികളുടേതിനെക്കാൾ കുറവാണെങ്കിലും ആകൃതിയിൽ അവയോട് സാമ്യമുള്ളതാണ്.
മാത്രമല്ല വളരെയധികം മൂർച്ചയുള്ളതുമാണ്.
ഇതിന് സാമാന്യം നീളത്തിൽ വാലുണ്ടായിരിക്കും.
തുടഭാഗത്തുള്ള ഒരു ഗ്രന്ധിയിൽനിന്നു പുറപ്പെടുന്ന ദുർഗന്ധമാണ് ഇതിന്റെ ഏക പ്രധിരോധ മാർഗ്ഗം.
മിക്കവാറും ജീവികളെല്ലാം ഈ ഗന്ധം കാരണം ഇതിന്റെ മാംസം ഭക്ഷിക്കാറില്ല.
എന്നാൽ മൂങ്ങ , അണലി , കൊക്ക് തുടങ്ങിയവ ഇവയെ ഭക്ഷിക്കുന്നത് അപൂർവമല്ല.
ചുവന്ന പല്ലുള്ളവ
ഈ കുടുംബത്തിലെ അംഗങ്ങളെ ചുവന്ന പല്ലുള്ളവ (red-toothed) എന്നും  വെളുത്ത പല്ലുള്ളവ (white-toothed) എന്നും രണ്ടായി തരംതിരിച്ചിരികുന്നു.
യൂറോപ്പിലെ കോമൺ ഷ്രൂ (Sorex araneus) ആദ്യത്തെ ഇനത്തിൽ പെടുന്നു.
അഞ്ചു സെന്റീമീറ്റർ മുതൽ 6.5 സെന്റീമീറ്റർ വരെ നീളവും 3.75 സെന്റീമീറ്റർ നീളത്തിൽത്തിൽ വാലുമുള്ള ഇത് ഏഷ്യയുടെ വടക്കുഭാഗങ്ങളിലും സാധാരണമാണ്.
ഇതിന്റെ ശരീരത്തിനു പൊതുവെ തവിട്ടു നിറമാണുള്ളത്.
മറ്റെല്ലാ അംഗങ്ങളെയുംപോലെ ഇതും ഒറ്റയ്ക്കുതന്നെ ജീവിക്കുന്നു.
ഇണചേരുമ്പൾ മാത്രമേ ഒന്നിച്ചു ചേരാറുള്ളു.
തറയിൽ മാളമുണ്ടാക്കി ഇലകളും മറ്റും വച്ച് പെൺഷ്രൂ കൂടുണ്ടാക്കുന്നു.
13 മുതൽ 20 ദിവസം വരെയാണ് ഇതിന്റെ ഗർഭകാലം ഒരു പ്രസവത്തിൽ അഞ്ചു മുതൽ പത്തു വരെ കുഞ്ഞുങ്ങള്ളുണ്ടാവും.
മേയ് മുതൽ ജൂലൈ വരെയുള്ള ഏതുമാസത്തിലും ഇവ പ്രസവിക്കും.
തള്ളഷ്രൂവിന് ആറു മുലകണ്ണുകൾ (teats) ഉണ്ടായിരിക്കും.
ശീതകാലത്തും ഉഷ്ണകാലത്തും ഒരുപോലെ ഉത്സാഹപൂർവ്വം പ്രാണികളെ തേടിനടന്ന് ഇരപിടിക്കുന്ന ഇവ ഒരു സാധാരണ കാഴ്ചയാണ്.
ഇവയ്ക്കു ശിശിര നിദ്ര പതിവില്ല.
മറ്റൊരിനമാണ് ഇഗ്മി ഷ്രൂ.
ഇത് യൂറോപ്പിലെങ്ങും കാണപ്പെടുന്നു.
ഇതു കോമൺ ഷ്രൂവിനെ ക്കാളും ചെറുതായിരിക്കും.
ആൽപ്സ് പർവ്വതനിരകളിൽ കാണപ്പെടുന്ന ഒരിനമാണ് ആൽപൈൻ ഷ്രൂ (Sorex alppinus).
വടക്കേ അമേരികയിൽ കാണപ്പെടുന്നവയിൽ പ്രധാനയിനങ്ങൾ തഴെ പറയുന്നവയാണ്.
നോർതേൺ വാട്ടർ ഷ്രൂ (S. palustris) പിഗ്മി ഷ്രൂ (Microsorex hoyil) ഷോർട്ട് ടെയിൽഡ് ഷ്രൂ (Cryptotis parva)
എന്നിവയാണ് വെളുത്ത പല്ലുള്ളവ വെളുത്ത പല്ലുള്ള ഷ്രൂ
വെളുത്ത പല്ലുള്ളവയിൽ ക്രോസിഡൂറ റസൂല (Crocidura russula) യ്ക്ക് ഉദ്ദേശം 7.5 സെന്റീമീറ്റർ നീളവും 3.75 സെന്റീമീറ്റർ വാലും ഉണ്ട്.
സാധാരണയായി ഇവ കാണപ്പെടുന്നത് സൈബീരിയയുടെ ചിലഭാഗങ്ങൾ, മധ്യേഷ്യ, മധ്യയൂറൊപ്, മെഡിറ്ററേനിയൻ തീരം എന്നിവിടങ്ങളിലാണ്.
ആഫ്രിക്കയിലും മറ്റും കാണപ്പെടുന്ന ഇതിന്റെ ചില വർഗങ്ങൾക്ക് ഏകദേശം ഒരെലിയോളം വലിപ്പം കാണും ഒരു പ്രത്യേക ഗന്ധമുള്ള ഇവയെ മസ്ക് റാറ്റ് എന്നു വിശേഷിപ്പിക്കാറുണ്ട്.
എന്നാൽ ഇവ യഥാർഥ മസ്ക്റാറ്റുകളിൽ നിന്നും തികച്ചും വ്യത്യസ്തമാണ്.
ചുവന്ന പല്ലുള്ളവയെക്കാൾ ഇവ പല കാര്യത്തിലും വ്യത്യസ്തരാകുന്നു.
തോട്ടങ്ങളിലും വയലുകളിലും സാധാരണയായി സന്ദർശിക്കാറുള്ള ഈ ജീവികൾ തണുപ്പുകാലം വന്നെത്തുന്നതോടെ കളപ്പുരകളിൽ അഭയം തേടുന്നതായി കാണാം.
പ്രത്യേക ഗന്ധമൂലമാണ് ഇവ മസ്കുറാറ്റുകളായി തെറ്റിദ്ധരിക്കപ്പെടുന്നത്.
ലോകത്തുള്ളതിലേക്കും ഏറ്റവും ചെറിയ സസ്തനികളാണിവ.
അവലംബം പുറത്തേക്കുള്ള കണ്ണികൾ http://users.tamuk.edu/kfjab02/Biology/Mammalogy/systematics/A2insectivora.htm Archived 2012-01-06 at the Wayback Machine .
http://www.arlis.org/docs/vol1/52386062/insectivora.html%5Bപ്രവർത്തിക്കാത്ത+കണ്ണി%5D http://www.angelfire.com/mo2/animals1/mammal/insectivora.html http://tolweb.org/Insectivora/15968 Archived 2013-04-13 at the Wayback Machine .
Archived 2010-12-23 at the Wayback Machine .
ANIMAL BYTES - Order Insectivora
ഇൻസേടി സെഡിസ് New World vultures , such as the California condor , were placed incertae sedis within the Class Aves until the recognition of the new Order Cathartiformes .
ജൈവവർഗ്ഗീകരണശാസ്ത്രത്തിൽ ഒരു ടാക്സയുടെ മറ്റു ടാക്സകളുമായുള്ള ബന്ധം വ്യക്തമല്ലെങ്കിൽ ഉപയോഗിക്കുന്ന പദമാണ് Incertae sedis .
ലാറ്റിൻ ഭാഷയിൽ ഇതിന് "തീർച്ചയില്ലാത്ത സ്ഥാനം" എന്നാണർത്ഥം.
ഒരു ടാക്സോണിനു പേരുനൽകുമ്പോൾ ICN അനുസരിച്ചു അതിന്റെ ജനുസുമായുള്ള ബന്ധം നിശ്ചയിക്കണം.
അതിനു മുകളിലുള്ള ടാക്സകൾ Incertae sedis ആകാം.
അവലംബം പുറം കണ്ണികൾ ഇൻസേടി സെഡിസ് എന്നതിന്റെ വിക്ഷണറി നിർ‌വചനം.
ഇൻസേടി സെഡിസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഇൻസൈഡ് ഔട്ട് (2015)
ഇൻസൈഡ് ഔട്ട് 2015 -ൽ പിക്‌സാർ ആനിമേഷൻ സ്റ്റുഡിയോ നിർമ്മിച്ച് വാൾട്ട് ഡിസ്നി പിക്ചർസ് വിതരണം ചെയ്ത ഒരു അമേരിക്കൻ 3ഡി ആനിമേഷൻ ചിത്രമാണ്.
ചിത്രം സംവിധാനം ചെയ്തതു പീറ്റ് ഡോക്ടറും റോണി ദെൽ കാർമെനും ചേർന്നാണ്.
ഇരുവരുടെയും കഥയ്ക്ക് തിരക്കഥ രചിച്ചത് സ്വയം ഡോക്ടറും, മെഗ് ലെഫൗവെയും പിന്നെ ജോഷ് കൂളിയും ചേർന്നാണ്.
റൈലി ആൻഡേഴ്സൺ എന്ന ഒരു കൊച്ചു പെൺകുട്ടിയുടെ മനസ്സിന്റെ പശ്ചാത്തലത്തിൽ എടുത്ത ചിത്രത്തിൽ, മനുഷ്യരൂപത്തിൽ അവതരിപ്പിച്ച അഞ്ച് വികാരങ്ങൾ - സന്തോഷം, ദുഃഖം, ഭയം, ദേഷ്യം പിന്നെ വെറുപ്പ് എന്നിവ - തന്റെ മാതാപിതാക്കൾക്കൊപ്പം മിന്നസോട്ടായിൽ നിന്ന് സാൻ ഫ്രാൻസിസ്കോ നഗരത്തിലേക്ക് താമസം മാറുന്ന അവസരത്തിൽ അവളെ മുന്നോട്ട് നയിക്കാൻ ശ്രമിക്കുന്നതാണ് ഇതിവൃത്തം.
2009 -ൽ ആണ് ഇൻസൈഡ് ഔട്ടിന്റെ കഥാതന്തു വികസിപ്പിക്കുവാൻ പീറ്റ് ഡോക്ടർ ആരംഭിച്ചത്.